#3 Styregruppemøde d. 20. august 2026 - dagsorden
Til stede: Martha (aktivitetsgruppen), Charlotte (ovngruppen), Kia (rengøring), Anne (redskabsgruppen), Lena (interiørgruppen) og Luna. 
Glasurgruppen, lergruppen og Mette ikke til stede. 

1. Velkommen og præsentationsrunde 

2. Opsamling på beslutninger og emner fra sidst. 
Visionen for Mantzius: Vi snakkede om at vi med værkstedet lykkedes med at indfri visionen for Mantzius, som handler om at skabe gode og fleksible rammer, så nye borgere kan engagere sig og skabe de aktiviteter de drømmer om. Samt at vi prøver os frem, er tålmodige med hinanden og processen, og vi udvikler rammerne mens vi skaber dem. 
Tørrehyldegruppe: Ud af interiør blev der dannet en ny gruppe, som står for tørrehylderne i London. Hvad er status på gruppen?
· De er fortsat en undergruppe til interiør. De er seks personer og det kører fint. 
· Der er stadig en del forvirring over processen inden i London.
· Generelt: vigtigt at informationen er dér, hvor man skal finde den (tage punkterne fra hver gruppe og sætte det der hvor gruppens ting er). Gennemgå det og vise det til intromøderne. 
· Det er dejligt, at vi har fået systemet op og køre, og fået al den ekstra hyldeplads!
Stemning og succeskriterier for værkstedet: Overordnet god stemning og stor glæde ved værkstedet. Der kommer dog i ny og næ nogle frustrationer ud, og vi snakkede om hvorvidt de muligvis hænger sammen med at vi skal justere succeskriterierne for et fedt værksted: 
· At keramikværkstedet er ikke i sig selv en succes når hylderne er tomme, når emner bliver brændt lynhurtigt eller når alle redskaber/glasurer/osv. er der i dét sekund du vil have det. Keramikværkstedet er en succes, når vi lykkedes med at skabe et hyggeligt, kreativt og åbent fællesskab, hvor medlemmer får lyst til at engagere sig og udvikle værkstedet til alles gavn. 
· Have tillid til at alle ønsker det bedste for værkstedet, samt være bevidste om at ting tager tid. Det er helt vildt imponerende, hvor langt vi er kommet det første år!
· Vigtigt at nye medlemmer også hører, hvad succeskriterierne og ønskerne er, så vi alle er fælles om det. 
Er der nogen kommentarer på det, eller nyt ift. stemning, vi skal drøfte?
· Det har jo været sommer, så der har været stille og roligt. Stemningen er hyggelig, og folk er stadig begejstret for værkstedet og muligheden. Der kommer nogle gange lidt brok, men ikke mere end det. 
Status på flow og kapacitet i ovnrummet: Vi har prøvet forskellige tiltag – hvordan ser det ud lige nu (med dét i mente, at vi har haft sommer og aftenskolehold mm. ikke er startet endnu)?
· Flow: der er månedsrul nu, hvor tingene bliver flyttet fra ovnrummet til London d. 1., og dét der står fra sidste måned i London ryger ud. Dvs. alle emner min. står og venter på afhentning én måned. 
· Vi genbesøger flow til næste styregruppemøde, når sæsonen er startet op og medlemmerne bliver mere aktive igen. 
Nye i værkstedet: Vi snakkede om en tutorordning, men endte med at beslutte at aktivitetsgruppen skulle finde ud af om det giver mening at invitere på nogle hyggestunder/sparrings-tidspunkter for alle i værkstedet, så nye kan klædes på og alle får mulighed for erfaringsudveksling. Har aktivitetsgruppen snakket mere om det?
· ”Keramik-kafé”: Hygge og snak i fokus, frem for mentor. Kaffe og folk kan bage kage, og et tema, såsom dreje, osv. Vise hinanden ting man er optaget af og sparre med hinanden. Evt. få glasurgruppen til at fortælle om glasur kombinationer, osv. 
· Første gang: Søndag d. 8. nov. kl. 13 til 16 i keramikundervisningslokalet.
Indkøbsinterval: 
· Indkøb én gang i kvartalet. 
· Tovholdere melder indkøbsønsker ind inden: d. 15. jan. 15. april, 15. juli og 15. okt. 

3. Tjek ind i arbejdsgrupperne og emner fra grupperne
Siden sidst: Der er lavet nogle ’ønskelister’ til hver gruppe, som hænger i værkstedet. Det fungerer, MEN det er vigtigt at arbejdsgrupperne/tovholder fjerner sedlen, når I har set hvad der står og når sedlen er fyldt op, og hænger en ny tom seddel op (de er i reolen bag døren i glasurrummet/lageret).
Glasurgruppen: Ikke til stede, så Luna fortalte.
· De mangler kun at lave prøver af én glasur! Tavlerne arbejdes der på (de er malet, og så skal prøverne på, inden vi hænger dem op). Det skal lige afklares med lergruppen om de lertyper vi har nu, er det dem vi skal have på sigt.
· Ny praksis ift. hvis glasurer løber: ovngruppen skal informere glasurgruppen (tage billeder og evt. skrive hvilken type glasur det kunne være), så tester glasurgruppen den mistænkte glasur, og glasurgruppen vurderer hvordan glasuren må bruges og skriver det på bøtten. 

Ovngruppen: 
· Flow skal fungere og koordineres med holdene og underviserne – vi tager en snak om det ved næste ovngruppe møde i start september.
· Vil gerne have oversigt over hvornår holdene er der  skema over de faste hold, hænger ude på undervisningsdøren nu.
Aktivitetsgruppe: 
· Afholdte keramikudstilling og marked i start august, som var super hyggeligt!
· Der har været lidt udskiftning i medlemmer, så det skal de lige lande i.
· Kulturnatten: 
· I undervisningslokalet: For børn. 12 af gangen. Selvhærdende ler. Evt. en fælles udstilling og fælles værk, eller tage det med hjem. 
· I værkstedet: kan sidde og arbejde, så folk kan se hvordan værkstedet ser ud og spørge ind til det. 
· Skriver ud og hører om folk vil melde sig på (2 vagthold på begge dele), og laver en seddel i værkstedet.
· Næste arrangement: juleudstilling og marked. Planlægges efter Kulturnatten.
Redskabsgruppe: 
· Sommerpause, så der er ikke så meget nyt. 
· Holder snart møde og laver en gennemgang af hvad der er, standen, osv. 
· Kan overveje at farvekode redskaberne, så der er forskel på farverne for værksted og undervisningslokale. 
Rengøringsgruppen: 
· Lene er ny tovholder fra nu af. Ikke så meget aktivitet generelt set i gruppen. 
· Fin opbakning til arbejdsdagene. Hver anden måned.
· Er det arbejdsdage eller rengøringsdage? Hvis en arbejdsgruppe har en opgave, der skal laves, så skal en repræsentant fra gruppen komme og sætte opgaven i gang.
· Liste hvor folk kan tage opgaver løbende – der er ikke så mange der bruger det pt., men ideen er god og kan betyde at der er oftere rengøring end arbejdsdagene.
Interiørgruppe: 
· Det kører fint, også med undergruppen som nævnt tidligere. 



4. Andre emner vi skal drøfte
Medlemsadministration: Vi arbejder på at flytte over i det medlemshåndteringssystem der hedder Globus Data (også kendt som Halbooking). Det kommer til at tage lidt tid at få op og køre, men vi går efter at vi er rykket over i dét system inden udgangen af året. 
Facebook og synlighed (punkt fra ovngruppen): Hvad er formålet med siden og hvordan bruges den, samt hvor meget skal den værkstedsansvarlige være til stede derinde og hvorfor?
· Facebook er medlemmernes platform med interne kommunikation, sparring osv. Derfor er det ikke derinde at kontakten til Luna og Mette foregår, men på mail eller til møder. 
· Luna og Mette er her ikke for at være en del af værkstedets community, men for at facilitere, understøtte og hjælpe med at udvikle et godt kreativt community. 
· Nogen har brug for mere synlighed, tilgængelighed og faglig sparring fra en værkstedsleder, mens andre ikke har behovet, da de synes det er fint at værkstedslederens er kulturbærer og faglig sparring for medlemmer, arbejdsgrupper og tovholdere. 
· Vigtigt at huske at værkstedet stadig er i proces. Den nye organisering er kun et halvt år gammel, og værkstedet kun et år, og vi udvikler os hele tiden, så det gør behovene og opgaverne også. Vi noterer de forskellige input og tager det til efterretning.
[bookmark: _GoBack]Introduktionsmøder: Der bliver lavet nye introduktionsmøder i sept/okt. Max ti deltagere per gang. Arbejdsgrupperne er kommet med punkter som er vigtige ift. værkstedet, som nye medlemmer får. Derudover er vi ved at finde ud af hvor mange aktive medlemmer værkstedet kan rumme, som det ser ud i dag. 

5. Afrunding og næste styregruppemøde 
Næste styregruppemøde er om ca. 3 mdr. Tovholderne får en indkaldelse når datoen er på plads. 
